शाहरुख ने 50 रुपये की अपनी पहली कमाई दिल्ली में आयोजित पंकज उदास के एक कंसर्ट में काम कर कमाई थी और जब उन्होंने बतौर एक्टर फिल्म ‘कभी हां कभी ना’ को साइन किया था तो उन्होंने यह पूरी फिल्म सिर्फ 25 हजार रुपये के लिए की थी। यहां तक कि यह भी कहा जाता है कि इस फिल्म की रिलीज के पहले दिन शाहरुख ने मुंबई के एक सिनेमाघर में इसकी टिकटें भी बेची थीं। मगर ‘दीवाना’ के रिलीज होते ही उनकी दुनिया बदल गई और फिर उन्होंने पूरी दुनिया को ही दिवाना बना दिया।